Az Oktatási és Szociális Bizottság 12 igen szavazattal, tartózkodás és ellenszavazat nélkül az alábbi határozatot hozta:

**89/2018. (IV.24.) OSzB. sz. határozat**

Az Oktatási és Szociális Bizottság a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló Szombathely Megyei Jogú Város Önkormányzata Közgyűlésének 36/2010. (XII.01.) önkormányzati rendelete 1. § (2) bekezdése alapján javasolja jóváhagyásra a Közgyűlésnek a Szombathely, Kőszegi u. 44. 1/9. számú önkormányzati ingatlan SOS Gyermekfalu Program Utógondozó Otthona működtetése céljára történő hasznosítását az SOS- Gyermekfalu Magyarországi Alapítványa részére, egyidejűleg kérje fel a polgármestert az Alapítvány alapító okiratában telephelyként történő bejegyzéshez szükséges hozzájárulás megadására.

**Felelősök:** Dr. Puskás Tivadar, polgármester

 Rettegi Attila, az Oktatási és Szociális Bizottság elnöke

 /a végrehajtás előkészítéséért:

Szentkirályi Bernadett, a Lakás és Szociális Iroda vezetője/

**Határidő:** azonnal